open-index/open-wikipedia-markdown huggingface dataset:
พอล โรบินสัน

**พอล โรบินสัน** () เป็นชื่อบุคคล อาจหมายถึง
; นักกีฬา
* พอล โรบินสัน (นักฟุตบอลเกิดปี พ.ศ. 2506) นักฟุตบอลชาวอังกฤษ (ปีกซ้าย)
* พอล โรบินสัน (นักฟุตบอลเกิดปี พ.ศ. 2514) นักฟุตบอลชาวอังกฤษ (กองหน้า)
* พอล โรบินสัน (นักฟุตบอลเกิดเดือนพฤศจิกายน พ.ศ. 2521) นักฟุตบอลชาวอังกฤษ (สไตรเกอร์)
* พอล โรบินสัน (นักฟุตบอลเกิดเดือนธันวาคม พ.ศ. 2521) นักฟุตบอลชาวอังกฤษ (กองหลัง) ปัจจุบันเล่นให้กับเบอร์มิงแฮมซิตี
* พอล โรบินสัน (นักฟุตบอลเกิดปี พ.ศ. 2522) นักฟุตบอลชาวอังกฤษ (ผู้รักษาประตู)
* พอล โรบินสัน (นักฟุตบอลเกิดปี พ.ศ. 2525) นักฟุตบอลชาวอังกฤษ ปัจจุบันเล่นให้มิลวอล
* พอล โรบินสัน (นักฟุตบอลเกิดปี พ.ศ. 2527) นักฟุตบอลชาวอังกฤษ เล่นให้ทรานเมียร์โรเวอร์และกริมส์บีทาวน์
อันดอร์ราลาเวยา

**อันดอร์ราลาเวยา** () เป็นเมืองหลวงของประเทศอันดอร์ราซึ่งตั้งอยู่บนเทือกเขาพิเรนีสระหว่างประเทศฝรั่งเศสกับประเทศสเปน อุตสาหกรรมหลักของเมืองคือด้านการท่องเที่ยว ถึงแม้ว่าประเทศจะมีรายได้นำเข้าจากการเป็นแหล่งหลบภาษี นอกจากนั้นยังมีสินค้าพื้นเมืองอย่างเฟอร์นิเจอร์และบรั่นดี
## ประชากร
อันดอร์ราลาเวยามีประชากรตามการสำรวจในปี ค.ศ.2009 จำนวน 23,380คน โดยจำแนกเป็น ชาวสเปน 43% ชาวอันดอร์รา 33% ชาวโปรตุเกส 11%ชาวฝรั่งเศส 7% และกลุ่มอื่นๆ

## เมืองพี่เมืองน้อง
* ซัมป็อลดามาร์ 20px|ธงชาติสเปน (บาร์เซโลนา สเปน)
* บัลส์ 20px|ธงชาติสเปน (ตาร์ราโกนา สเปน)

## อ้างอิง

หมวดหมู่:เมืองในประเทศอันดอร์รา
หมวดหมู่:เมืองหลวงในทวีปยุโรป
รัฐอิดัลโก

**รัฐอิดัลโก** () เป็นรัฐของประเทศเม็กซิโก ช่วงกลางของประเทศ อยู่ติดกับรัฐซานลุยส์โปโตซีทางทิศเหนือ ติดกับรัฐเบรากรุซและรัฐปวยบลา ทางทิศตะวันออก ติดกับรัฐตลัซกาลาและรัฐเมฮิโกทางทิศใต้ และติดกับรัฐเกเรตาโรทางทิศตะวันตกเฉียงเหนือ เป็นหนึ่งในรัฐของเม็กซิโกที่มีประชากรพูดภาษาเม็กซิโกพื้นเมืองมาก รัฐครอบคลุมพื้นที่ 20,502 ตร.กม. และมีประชากร 2,345,514 คน (ข้อมูลปี 2005) ชื่อรัฐตั้งชื่อตามมิเกล อิดัลโก ผู้นำการนำอิสรภาพ เมืองหลวงของรัฐคือเมืองปาชูกา

## อ้างอิง

อิดัลโก
หมวดหมู่:รัฐและดินแดนที่ก่อตั้งในปี พ.ศ. 2412
หมวดหมู่:รัฐอิดัลโก
ซัลเฟต

thumb|โครงสร้างและพันธะของซัลเฟตไอออน
thumb|โครงสร้าง Space-filling ของซัลเฟตไอออน

**ซัลเฟต** () คือเกลือของกรดซัลฟิวริก

## คุณสมบัติทางเคมี
ซัลเฟตไอออนเป็นแอนไอออนหลายอะตอม ที่มีสูตรเอมพิริคัล SO42−และมีมวลโมเลกุล 96.06 ดาลตัน ประกอบด้วยอะตอมกำมะถันอยู่ตรงกลางและมีอะตอมออกซิเจน 4 อะตอมล้อมรอบเรียงกันเป็นรูปทรงสี่หน้า อะตอมกำมะถันมีภาวะออกซิเดชัน +6 และอะตอมออกซิเจนทั้งสี่มีภาวะออกซิเดชัน −2 ซัลเฟตไอออนมี 2 ประจุลบ และมีคู่กรดคือ ไบซัลเฟตไอออนหรือไฮโดรเจนซัลเฟตไอออน (HSO4−) ซึ่งมีคู่กรดต่อไป คือกรดซัลฟิวริก () สารซัลเฟตอินทรีย์อาทิไดเมทิลซัลเฟตเป็นสารประกอบโควาเลนต์และเอสเทอร์ของกรดซัลฟิวริก



## ดูเพิ่ม


หมวดหมู่:แอนไอออน
เบนจามิน จุง ทัฟเนล

**เบนจามิน จุง ทัฟเนล** () เป็นชาวอเมริกันเชื้อสายเกาหลี ปัจจุบันดำรงตำแหน่งผู้อำนวยการสโมสรฟุตซอลชลบุรีบลูเวฟ อดีตเคยเป็นนักร้องนำวงซิลลี่ฟูลแทนที่ณัฐพล พุทธภาวนา(วีรชน ศรัทธายิ่ง) (โต ซิลลี่ ฟูลส์)

## ประวัติ
เบนจามิน จุง ทัฟเนล เกิดที่เมืองโอซัน ประเทศเกาหลีใต้ (เกิดเมื่อวันที่ 13 พฤษภาคม พ.ศ. 2518) ได้รับการอุปการะจากเกลนและโจแอน ทัฟฟ์เนล (Glenn and JoAnne Tuffnell) และได้ย้ายไปอาศัยอยู่ที่เมืองเบิร์กลีย์ ไฮทส์ (Berkley Heights) ประเทศสหรัฐอเมริกาเมื่อวันที่ 3 ธันวาคม พ.ศ. 2518 เบนจามินเติบโตที่เมืองดีทรอยต์ รัฐมิชิแกน โดยมีสตีฟและจอห์นซึ่งเป็นพี่ชายของเบนจามินเป็นคนแนะนำเกี่ยวกับดนตรี

ครอบครัวของเบนจามินได้ย้ายไปอยู่ที่เมืองบาร์กิ้ง ริจช์ (Basking Ridge) รัฐนิวเจอร์ซีย์ เบนจามินเรียนโรงเรียนระดับมัธยมศึกษาตอนปลายที่โรงเรียนริจช์ (Ridge)  ต่อมาเบนจามินก็ได้ย้ายไปเรียนที่แบลร์ อะคาเดมี (Blair Academy) จนจบการศึกษา เบนจามินได้เข้าศึกษาต่อด้าน Creative Writing และ History (สาขาการเขียนเชิงสร้างสรรค์และประวัติศาสตร์)ที่มหาลัยโลโยลา แมรี่แลนด์ (Loyola University Maryland) เมื่อ พ.ศ. 2538 และได้รับทุนการศึกษาในฐานะนักกีฬา รวมทั้งยังได้รับจดหมายเชิญให้ไปเล่นฟุตบอลดิวิชั่น 1 

หลังจากจบการศึกษาระดับมหาวิทยาลัย เบนจามินได้ตกลงที่จะรับตำแหน่งเป็นอาจารย์สอนที่โรงเรียนอัสสัมชัญ ระยอง หลังจากได้มาอยู่เมืองไทย เบนจามินมีโอกาสได้รู้จักกับโกมุต อัตตเกษม (ต๊อก) และ นพพร อิ่มทรัพย์ (หรั่ง)

เบนจามินได้เริ่มปรากฏตัวในวง Shadow ซึ่งเล่นอยู่ตามสถานบันเทิงต่าง ๆ ใน พ.ศ. 2543 เบนจามินได้ย้ายมาอยู่ที่กรุงเทพฯ และได้ร่วมงานกับต๊อกและหรั่งที่ผับ T29 ซึ่งเจ้าของคือ วิยดา โกมารกุล ณ นคร

## ผลงาน
### ในนามของซิลลี่ ฟูลส์
;EP
* *[[มินิ (อีพีของซิลลี่ ฟูลส์)|Mini]]* (2550)

;สตูดิโออัลบั้ม
* *[[เดอะวัน (อัลบั้มเพลง)|The One]]* (มีนาคม 2551)

;ซิงเกิล
* *[[ทำร้าย]]* (2553)
* *[[สูญญากาศ]]* (2555)
* *Standing tall* (2557)

### ผลงานเดี่ยว
* Who am I (ร้องร่วม Feat. กับ 8th Floor) (พ.ศ. 2557)
* ภาวะกดดัน (ร้องร่วม Feat. กับ กอล์ฟ ฟักกลิ้งฮีโร่) ประกอบละคร มือปราบเหยี่ยวดำ (พ.ศ. 2561)
* INSOMNIA (พ.ศ. 2563) 

### ผลงานการแต่งเพลง
* "Spotlight" ขับร้องโดย เอด้า ชุณหวชิร (เพลงพิเศษขอบคุณให้ทีมแพทย์ทั่วโลก จากสมาคมกีฬาสเปเชียลโอลิมปิคแห่งประเทศไทย พ.ศ. 2563)
* "Thank you my Silent Heroes" ขับร้องโดย วชิรวิชญ์ ชีวอารี ,เมธวิน โอภาสเอี่ยมขจร และเอด้า ชุณหวชิร (เพลงพิเศษขอบคุณให้ทีมแพทย์ทั่วโลก จากสมาคมกีฬาสเปเชียลโอลิมปิคแห่งประเทศไทย พ.ศ. 2563)
* "ขอเป็นคนหนึ่ง" (ต้นฉบับเดิมปี พ.ศ. 2535 แต่งเฉพาะท่อนแร็ปเพิ่มเติม) ขับร้องโดย พีรวัส แสงโพธิรัตน์ ,ปราชญา เรืองโรจน์ และเอด้า ชุณหวชิร (เพลงพิเศษขอบคุณให้ทีมแพทย์ทั่วโลก จากสมาคมกีฬาสเปเชียลโอลิมปิคแห่งประเทศไทย พ.ศ. 2563)
* "IT’S ME" ขับร้องโดย บีเอ็นเคโฟร์ตีเอต (เพลงประกอบภาพยนตร์สารคดี BNK48 Documentary : One Take ปีพ.ศ. 2563)
* "IT'S LIFE" ขับร้องโดย บีเอ็นเคโฟร์ตีเอต (เพลงประกอบภาพยนตร์สารคดี BNK48 Documentary : One Take ปีพ.ศ. 2563)

## อ้างอิง

หมวดหมู่:ครูชาวอเมริกัน
หมวดหมู่:นักฟุตบอล
หมวดหมู่:นักร้องอเมริกันในไทย
หมวดหมู่:ศิลปินสังกัดอาร์เอส
หมวดหมู่:ชาวอเมริกันเชื้อสายเกาหลี
หมวดหมู่:ชาวอเมริกันในประเทศไทย
หมวดหมู่:นักแต่งเพลงชาวอเมริกันในไทย
หมวดหมู่:นักแต่งเพลงชาวอเมริกัน
เทวฤทธิ์ ศรีสุข

**เทวฤทธิ์ ศรีสุข** ชื่อเล่น **หรั่ง** หรือรู้จักกันในนาม **หรั่ง ซิลลี่ฟูลส์** เกิดเมื่อวันที่  20 พฤศจิกายน พ.ศ. 2516 เป็นนักดนตรีชาวไทย และเป็นมือเบสของวง ซิลลี่ ฟูลส์ โดยเป็นสมาชิกวงร็อคไรเดอร์ ร่วมกับเอกรัตน์ วงศ์ฉลาด (แด็กซ์ อดีตสมาชิกวง Big Ass) พร้อมด้วย นิพนธ์ ไทยเจริญ (เต๋า แอร์บอร์น อดีตสมาชิกวง Drama Stream)

## ประวัติ
เทวฤทธิ์ ศรีสุข เกิดเมื่อวันที่ 20 พฤศจิกายน พ.ศ. 2516 เป็นคนจังหวัดนครพนม อายุ 15 ได้ทุนนักกีฬาฟุตบอลของโรงเรียนเทพศิรินทร์ จบการศึกษาชั้นมัธยมศึกษาตอนปลายที่โรงเรียนเทพศิรินทร์

## ผลงาน
### ผลงานเดี่ยว
* เก๋าโจ๋สโมสร - นักร้องน้องใหม่ 
โดยหรั่งให้สัมภาษณ์ว่าที่มาของการใช้ชื่อเพลง เพราะแม้จะอยู่ในวงการมานานแต่เพิ่งจะมีอัลบั้มเป็นครั้งแรก   
*  จิ๊กโก๋สโมสร - บ่โรแมนติค

**หมายเหตุ** : เป็นการร้องเพลงในสไตล์ลูกทุ่ง

### ผลงานโปรดิวเซอร์
* เป็นโปรดิวเซอร์ผลงานเพลง เหนือมนุษย์ ของ ศิรวิชญ์ สังวริบุตร (เพลงประกอบละคร เหนือมนุษย์) ทางช่อง7 ปี2554
* เป็นโปรดิวเซอร์ ให้กับ เต๋า Drama Stream  (ปัจจุบันรวมวงเป็นแอร์บอร์น) ในเพลง คำตอบสุดท้าย ในอัลบั้ม AIRBORNE
* โปรดิวเซอร์ผลงานเพลง คนตายที่หายใจ ของ แด็กซ์ เอกรัตน์
* โปรดิวเซอร์ผลงานเพลง ฝีมือชน คนสร้างชาติ ของ แด็กซ์ เอกรัตน์

### ผลงานโฆษณา-การแสดง
* โฆษณา Yamaha x-1

## ชีวิตส่วนตัว
เทวฤทธิ์ ศรีสุข ได้เปิดสตูดิโอ MAR Music เพื่อใช้ในการซ้อมดนตรี และบันทึกเสียงMar Music สตูดิโอ ในอดีตเคยคบหาดูใจกับ ริค วชิรปิลันธิ์

## อ้างอิง

หมวดหมู่:นักดนตรีชาวไทย
หมวดหมู่:นักร้องชายชาวไทย
หมวดหมู่:บุคคลจากโรงเรียนเทพศิรินทร์
หมวดหมู่:บทความเกี่ยวกับ ดารา ที่ยังไม่สมบูรณ์
จักรินทร์ จูประเสริฐ

**จักรินทร์ จูประเสริฐ** (ชื่อเดิม : **ทรงพล จูประเสริฐ**)  หรือรู้จักกันในนาม **ต้น ซิลลี่ฟูลส์** เกิดเมื่อวันที่ 26 สิงหาคม พ.ศ. 2517  เป็นนักดนตรี มือกีตาร์วง ซิลลี่ ฟูลส์ และโปรดิวเซอร์เพลง ซึ่งการทำงานเบื้องหลังในด้านโปรดิวเซอร์ให้กับวงที่มีชื่อเสียงในประเทศไทยอีกมากมาย

## ประวัติ
จักรินทร์ (ชื่อเดิม ทรงพล) จบการศึกษาระดับชั้นมัธยมศึกษาตอนปลายจาก โรงเรียนสตรีวิทยา 2 หลังจากนั้นเรียนต่อทางด้านซาวด์ เอ็นจิเนียร์ ที่โรงเรียนดนตรีบัตเตอร์ฟลาย

จักรินทร์เริ่มชื่นชอบดนตรีในระดับชั้นมัธยมต้น โดยเขาเริ่มเล่นจากอิเล็กโทนและคีย์บอร์ด จากนั้นได้หันมาเล่นกีตาร์ในระดับชั้นมัธยมปลาย โดยเกิดจากความชื่นชอบศิลปินอย่างวงดนตรีอย่าง คาราบาว และอัสนี-วสันต์ 

หลังศึกษาจบในระดับชั้นมัธยมปลาย จักรินทร์ ได้ไปร่วมกับ กอบภพ ใบแย้ม ฟอร์มวงดนตรีขึ้นมาในชื่อวง *Silly Foolish* โดยเป็นวงเล่นในผับ โดยเล่นเพลงในแนวสปีดเมทัล ของวงแพนเทอรา, สเลเยอร์, เมทัลลิกา และวงเซพูลทูร่าที่ร้าน *Metal Zone* ซึ่งทรงพล รับหน้าที่มือกีตาร์ และ กอบภพ เป็นมือกลอง

## ลักษณะเด่น
ต้นเป็นมือกีตาร์ที่ได้รับการยอมรับจากมือกีต้าร์รุ่นใหญ่ชั้นนำของเมืองไทย ในเรื่องของการดีไซน์ท่อนริฟ (Riff) กีตาร์ที่มีความแปลกใหม่ สะใจ หรือจะหวานหยดก็ทำได้ ลูกเล่นและเสียงกีต้าร์ของต้นเป็นเอกลักษณ์ที่สำคัญของซิลลี่ฟูล ด้วยความมีสำเนียงส่วนตัว ยากที่จะลอกเลียนแบบได้ และต้นก็เป็นกีตาร์ฮีโร่ของมือกีตาร์รุ่นใหม่ ๆ อาจจะแกะลูกโซโล่ได้ แต่ไม่สามารถเลียนแบบสำเนียงของต้นได้ เป็นผู้นำในการเลือกใช้อุปกรณ์ต่าง ๆ ที่เกี่ยวกับกีตาร์ เพื่อนำมาซึ่งซาวนด์อันเป็นเอกลักษณ์ และทำให้นักดนตรีต้องคอยติดตามอยู่เสมอ

## ผลงาน
### ผลงานเพลง
; ซิลลี่ฟูลส์ 
* *[[I.Q. 180]]* (มิ.ย. 2541)
* *[[Candy Man]]* (ก.ค. 2542)
* *[[มินต์ (อัลบั้ม)|Mint]]* (ก.ย. 2543)
* *[[Juicy]]* (มี.ค. 2545)
* *[[King Size]]* (ม.ค. 2547)
* *[[เดอะวัน (อัลบั้มเพลง)|The One]]* (มี.ค. 2551)

### ผลงานโปรดิวเซอร์
* โปรดิวเซอร์ผลงานเพลง วัดใจ (Cover) ของ ปั๊ป พัฒน์ชัย
* โปรดิวเซอร์ผลงานเพลง ซิงเกิลสุดท้าย ของ แสตมป์ อภิวัชร์ 
*  โปรดิวเซอร์ผลงานเพลง คนตายที่หายใจ ของ แด็กซ์ เอกรัตน์
*  โปรดิวเซอร์ผลงานเพลง  ฝีมือชน คนสร้างชาติ ของ แด็กซ์ เอกรัตน์
*  คำตอบสุดท้าย ของเต๋า แอร์บอร์น 
*  โปรดิวเซอร์ผลงานเพลง คำตัดสิน ของ โลโมโซนิก
* โปรดิวเซอร์ผลงานเพลง เพราะความรักมักไม่เลือกเวลาเกิด ของ โลโมโซนิก
* โปรดิวเซอร์วง MOJOHITO
*โปรดิวเซอร์วง Moonlight

### ผลงานการเล่นกีตาร์ ให้กับศิลปินอื่น
* เพลง ไม่รู้จะอธิบายยังไง ของ Potato
* เพลง ง่าย ๆ ของ Potato
* เพลง วัดใจ (Cover) ของ ปั๊ป พัฒน์ชัย
* เพลง ซิงเกิลสุดท้าย ของ แสตมป์ อภิวัชร์ 
* เพลง คนตายที่หายใจ ของ แด็กซ์ เอกรัตน์
* เพลง  ฝีมือชน คนสร้างชาติ ของ แด็กซ์ เอกรัตน์
* เพลง ความว่างเปล่า ของ Paper Planes

## รางวัลที่ได้รับ
; The Guitar Mag Awards 2017
* The Guitar Man Of The Year : จากเพลง แป๊ะอย่าร้อง - Silly Fools
; The Guitar Mag Awards 2022
* The Guitar Man Of The Year : จากเพลง แพ้ความอ่อนแอ - Silly Fools

## อ้างอิง

หมวดหมู่:นักกีตาร์ชาวไทย
หมวดหมู่:โปรดิวเซอร์เพลงชาวไทย
หมวดหมู่:บุคคลจากโรงเรียนสตรีวิทยา ๒ ในพระราชูปถัมภ์ฯ
ไอซ์

**ไอซ์** สามารถหมายถึง
* น้ำแข็ง
* ยาไอซ์ ยาเสพติดชนิดหนึ่ง
* ภรภัสสรณ์ ชัยอนันต์นิธิ (ไอซ์) นักร้องชาวไทย
* ศรัณยู วินัยพานิช (ไอซ์) นักร้องชาวไทย
* อภิษฎา เครือคงคา (ไอซ์) นักแสดงชาวไทย
* พาริส อินทรโกมาลย์สุต (ไอซ์) นักร้องและนักแสดงชาวไทย
เทพธิดาม้าขาว

**เทพธิดาม้าขาว** () เป็นเรื่องสั้นกำลังภายในที่แต่งโดย กิมย้ง ว่าด้วยเรื่องราวของ หลีบุ๋นซิ่ว นางผู้เป็นชาวฮั่น แต่อาศัยอยู่ในเผ่าซาฮัค ซึ่งเกลียดชังชาวฮั่น

## เนื้อเรื่อง
ในอดีตนานมาแล้ว เกิดความปั่นป่วนขึ้นในยุทธภพ เพราะแผนที่ปราสาทฮาปูมี ซึ่งซ่อนสมบัติมูลค่ามหาศาลได้ปรากฏขึ้น ข่าวคราวของแผนที่ได้แพร่สะพั ภายในยุทธภพจึงเกิดการหลั่งโลหิตขึ้น 

ในที่สุดแผนที่นี้ ก็ได้ตกมาอยู่ในมือของ หลีซา ฉายา ม้าขาว และภรรยา นาม ซาเนี้ยจื้อ ฉายา กระบี่เล็กทองเงิน ซึ่งถูกไล่ล่าจนมาถึงทะเลทรายอันกว้างใหญ่ ที่แห่งนี้เองที่ทั้งคู่ ได้ทอดร่างกลายเป็นศพ เหลือรอดเพียงบุตรสาวของพวกเขา นาม หลีบุ๋นซิ่ว

หลีบุ๋นซิ่วอาศัยพาหนะของมารดา ซึ่งก็คือม้าสีขาว หลบหนีไปถึงที่ตั้งของชนเผ่าชาวซาฮัค อาศัยอยู่กับชายชราแซ่โก้ย พวกชาวยุทธ์ที่ไล่ล่า ก็มาปล้นสะดมเผ่าซาฮัค จึงทำให้เผ่านี้เกลียดชังชาวฮั่น

หลีบุ๋นซิ่วได้หลงรักซูปูบุตรชายของซูรูคนักรบอันดับหนึ่งของซาฮัค แต่ไม่อาจสมหวังด้วยกันได้ ซูปูจึงแต่งงานกับอามาน ส่วนหลีบุ๋นซิ่วก็โดดเดี่ยวอยู่เพียงลำพัง

แผนที่สมบัติที่ล้ำค่า และ ความรักที่ไม่อาจสมหวัง หลีบุ๋นซิ่วจะสามารถผ่านไปได้หรือไม่

## ตัวละคร
* หลีบุ๋นซิ่ว
* หลีซา ฉายา ม้าขาว บิดาของ หลีบุ๋นซิ่ว
* ซาเนี้ยจื้อ ฉายา กระบี่เล็กทองเงิน มารดาของ หลีบุ๋นซิ่ว
* ซูปู
* อามาน
* ซูรูค บิดาของซูปู
* เชอรกู บิดาของอามาน
* คักง้วนเล้ง ฉายา เทพเจ้าสะเทือนด่าน
* สือต้งจุ้น ฉายา ทวนดอกบ๊วย
* ตั้งตั๊กเหียน ฉายา กระบี่งูเหลือม
* ฮั้วฮุย
* เบ๊เกเล้ง

หมวดหมู่:บันเทิงคดีกำลังภายใน
หมวดหมู่:งานเขียนของกิมย้ง
หมวดหมู่:วรรณกรรมในปี พ.ศ. 2504
ไกลโคสะมิโนไกลแคน

thumb|240px|right|คอนดรอยตินซัลเฟต
thumb|right|240px|ไฮยาลูโรแนน (-4GlcUA''β''1-3GlcNAc''β''1-) <sub>n</sub>
**ไกลโคสะมิโนไกลแคน** () หรือ **มิวโคโพลีแซ็กคาไรด์** () เป็นโพลีแซ็กคาไรด์สายยาวไม่แตกแขนงซึ่งประกอบด้วยหน่วยไดแซ็กคาไรด์ซ้ำ ๆ หลายหน่วย ซึ่งหน่วยที่ซ้ำประกอบจากน้ำตาลเฮกโซส (หรือน้ำตาลที่มีคาร์บอน 6 อะตอม) หรือกรดเฮกซูโรนิก เชื่อมกับเฮกโซซามีน (น้ำตาลที่มีคาร์บอน 6 อะตอมที่มีส่วนประกอบของไนโตรเจน)

## การสร้าง
แกนโปรตีนถูกสร้างขึ้นที่เอนโดพลาสมิกเรติคูลัมแบบขรุขระ และถูกไกลโคซิลทรานสเฟอเรสปรับแต่งในกอลจิ แอพพาราตัสด้วยการเติม GAG ไดแซ็กคาไรด์ไปที่แกนโปรตีนได้ผลิตภัณฑ์เป็นโปรติโอไกลแคน (proteoglycans) ยกเว้นไฮยาลูโรแนนที่สร้างขึ้นโดยไม่มีแกนโปรตีน และถูกปล่อยออกมาที่ที่ว่างภายนอกเซลล์โดยตรงโดยเอนไซม์ที่ผิวเซลล์

## หน้าที่
ไกลโคสะมิโนไกลแคนเป็นคาร์โบไฮเดรตที่จำเป็นสำหรับร่างกาย กล่าวคือเป็นองค์ประกอบที่สำคัญของเนื้อเยื่อเกี่ยวพัน สาย GAG อาจเกิดพันธะโควาเลนต์กับโปรตีนเกิดเป็นโปรติโอไกลแคน นอกจากนี้ GAG ยังมีคุณสมบัติดูดน้ำจึงทำให้เนื้อเยื่อสามารถทนทานต่อแรงกดดันได้ และ GAG ยังมีคุณสมบัติเป็นประจุลบเนื่องจากมีความหนาแน่นของโมเลกุลน้ำตาลสูงจึงสามารถดูดแคทไอออนหรือประจุบวกเช่นโซเดียมไอออน หลังจากที่โซเดียมจับกับ GAG จะดึงโมเลกุลน้ำได้โดยน้ำไม่ถูกบีบอัดไม่เหมือนกับแก๊ส

ตัวอย่างของไกลโคสะมิโนไกลแคนที่อยู่ในธรรมชาติเช่นเฮพารินซึ่งถูกใช้เป็นสารกันเลือดเป็นลิ่ม ไฮยาลูโรแนนเป็นองค์ประกอบของน้ำไขข้อซึ่งหล่อเลี้ยงข้อต่อในร่างกาย และคอนดรอยตินซัลเฟตซึ่งเป็นสารที่พบในเนื้อเยื่อเกี่ยวพัน กระดูกอ่อนและเอ็นกล้ามเนื้อ

## ประเภท
GAG ชนิดต่าง ๆ มีความแตกต่างกันในแง่ของชนิดของเฮกโซซามีน เฮกโซส หรือกรดเฮกซูโรนิกที่เป็นองค์ประกอบ (เช่น กรดกลูคูโรนิก กรดไอดูโรนิก กาแลกโตส กาแลกโตซามีน กลูโคซามีน) นอกจากนี้ยังมีความแตกต่างกันในเรขาคณิตของพันธะไกลโคซิดิก

ตัวอย่างของไกลโคสะมิโนไกลแคน เช่น

### อักษรย่อ
* **GlcUA** = *β*-D-glucuronic acid
* **GlcUA (2S) ** = 2-O-sulfo-*β*-D-glucuronic acid
* **IdoUA** = *α*-L-iduronic acid
* **IdoUA (2S) ** = 2-O-sulfo-*α*-L-iduronic acid
* **Gal** = *β*-D-galactose
* **Gal (6S) ** = 6-O-sulfo-*β*-D-galactose
* **GalNAc** = *β*-D-N-acetylgalactosamine
* **GalNAc (4S) ** = *β*-D-N-acetylgalactosamine-4-O-sulfate
* **GalNAc (6S) ** = *β*-D-N-acetylgalactosamine-6-O-sulfate
* **GalNAc (4S,6S) ** = *β*-D-N-acetylgalactosamine-4-O, 6-O-sulfate 
* **GlcNAc** = *α*-D-N-acetylglucosamine
* **GlcNS** = *α*-D-N-sulfoglucosamine
* **GlcNS (6S) ** = *α*-D-N-sulfoglucosamine-6-O-sulfate

## อ้างอิง

## ดูเพิ่ม
* มิวโคโพลีแซ็กคาริโดซิส
* ไลโปโพลีแซ็กคาไรด์

## แหล่งข้อมูลอื่น
* Proteoglycans and Glycosaminoglycans  at Lancaster University
* Illustration at scientificpsychic.com
* King M.  2005.  Glycosaminoglycans .  Indiana University School of Medicine Accessed December 31, 2006.
* 

หมวดหมู่:พอลิแซ็กคาไรด์
ถึงจะเห่ยแต่ก็สู้นะเฟ้ย

**ถึงจะเห่ยแต่ก็สู้นะเฟ้ย** () เป็นหนังสือการ์ตูนญี่ปุ่น ประพันธ์โดย "มุราตะ ฮิเดโอะ" (Hideo Murata) วาดภาพประกอบโดย "ฮาโมริ ทากาชิ" (Takashi Hamori) ตีพิมพ์ครั้งแรกในปี พ.ศ. 2534 (ค.ศ. 1991) โดยสำนักพิมพ์โชงะกุกัง และในปี พ.ศ. 2537 ก็ได้ถูกซื้อลิขสิทธิ์ไปสร้างเป็นภาพยนตร์ฮ่องกงแนวตลกเรื่อง "โลกบอกว่าข้าต้องใหญ่" (Love on Delivery) แสดงนำโดย "โจว ซิงฉือ" โดยเปลี่ยนเนื้อเรื่องใหม่ จากเรื่องเกี่ยวกับมวยไทยเป็นมวยจีนโบราณ รวมทั้งเปลี่ยนชื่อตัวละครใหม่ด้วย

ถึงจะเห่ยแต่ก็สู้นะเฟ้ยเป็นเรื่องราวของชายชาวญี่ปุ่นผู้หันมาเอาดีทางมวยไทยเพื่อต้องการเอาชนะใจหญิงสาว ซึ่งตัวเอกของเรื่องมีภาพลักษณ์ที่ตรงกันข้ามกับเรื่องอื่นจึงทำให้ผู้คนยังสามารถจดจำการ์ตูนเรื่องดังกล่าวได้ แม้ว่าจะผ่านมาแล้วกว่า 20 ปีก็ตาม ภายหลังจากการ์ตูนเรื่องนี้ประสบความสำเร็จแล้ว คุณฮาโมริ ทากาชิ ซึ่งเป็นผู้วาด ได้นำฉากและเทคนิคการต่อสู้อื่นๆแบบมวยไทยมาใส่ไว้ในผลงานต่อมาอีกหลายเรื่องด้วยเช่นกัน

## เนื้อเรื่องโดยย่อ
**[[ซาวามูระ โนริทากะ]]** เด็กหนุ่มชั้นมัธยมผู้มีความใฝ่ฝันว่า สักวันเขาจะเป็นสุดยอดนักกีฬาเพื่อชนะใจสาวให้ได้ เขาพยายามหาเข้าชมรมกีฬาอยู่หลายชมรม แต่ทว่าไม่มีชมรมไหนรับเขาเลย ที่เป็นเช่นนี้เพราะว่าเขาเป็นคนที่มีร่างกายผอมแห้ง และมีหน้าตาที่ไม่หล่อเหลา อีกทั้งยังถูกสมาชิกของชมรมมวยสากลดูถูกอีกต่างหาก  จนกระทั่งเขาได้มารู้จักกับโค้ชชมรมมวยไทยชื่อ "โนริฮิดะ" อดีตนักคาราเต้ที่หันมาเอาดีด้านมวยไทย ซาวามูระได้ดูวิดีโอเทปรายการชกมวยไทยที่โนริฮิดะให้มา ทำให้ซาวามูระเกิดความคลั่งไคล้มวยไทย และได้สมัครเข้าชมรมมวยไทยในเวลาต่อมา ซึ่งในตอนนั้นชมรมมวยไทยเป็นแค่ชมรมเล็ก ๆ  แล้วยังได้เพื่อนเป็นนักเรียนแลกเปลี่ยนชาวไทยชื่อว่า "ฉ่ำอุรา" ซึ่งเป็นสมาชิกของชมรมมวยไทยเพียงคนเดียวในตอนนั้น ถึงแม้ว่าชมรมมวยไทยจะได้ซาวามูระเข้าเป็นสมาชิกแล้วก็ตาม หากรวมโค้ชด้วยก็ยังมีสมาชิกแค่ 3 คนเท่านั้น

ต่อมาผู้อำนวยการโรงเรียนมีความคิดที่จะยุบชมรมมวยไทย เพราะชมรมมวยไทยเป็นชมรมที่อยู่อันดับท้ายที่สุดของตาราง และมีสมาชิกน้อย  แต่โนริฮิดะไม่ยอมให้ชมรมถูกยุบ เขาจึงตกลงกับผู้อำนวยการ โดยการจัดการแข่งขันระหว่างชมรมมวยไทยกับชมรมมวยสากล ซึ่งตัวแทนของชมรมมวยไทยคือซาวามูระ  โดยมีข้อแม้ว่า หากซาวามูระแพ้ ชมรมมวยไทยก็ต้องถูกยุบ แต่ถ้าหากซาวามูระชนะ นอกจากชมรมมวยไทยจะไม่ถูกยุบแล้ว ยังต้องได้อยู่อันดับหนึ่งของโรงเรียนอีกด้วย  ถึงแม้ซาวามูระจะเป็นแค่นักมวยฝึกหัด แต่เขาก็ตั้งใจฝึกฝนอย่างจริงจัง จนสามารถชนะตัวแทนจากชมรมมวยสากลได้สำเร็จ และดันชมรมมวยไทยให้ขึ้นเป็นอันดับหนึ่งของโรงเรียนทันที แต่ว่าชัยชนะของเขากลับทำให้เขาตกเป็นเป้าหมายของผู้ฝึกศิลปะการต่อสู้จากทั่วสารทิศ ทำให้เขาต้องต่อสู้กับนักสู้ที่มีฝีมือฉกาจขึ้นกว่าเก่า ยิ่งชนะเท่าไหร่ก็เป็นการเพิ่มพูนชื่อเสียงให้เขาเอง แต่ศัตรูครั้งหลังๆ ก็ยิ่งแข็งแกร่งขึ้นด้วย นั่นทำให้ซาวามูระต้องฝึกฝนอย่างหนัก และแปลกพิสดารยิ่งขึ้น เพื่อที่จะสามารถสู้กับเหล่านักสู้จากทั่วสารทิศ และพามวยไทยให้เป็นที่รู้จักของผู้คนมากขึ้น โดยมีโค้ชโนริฮิดะกับฉ่ำอุราคอยให้คำแนะนำ

## รายชื่อตัวละคร
* **[[ซาวามูระ โนริทากะ]]** - 沢村典隆
* **[[ฉ่ำอุรา]]** - チャンプア
* **โนริฮิดะ**
* **นาคายาม่า**
* **ยามาซากิ**
* **เคน แจ็คสัน**

## รายชื่อตอน

## อ้างอิง

## ดูเพิ่ม
* ฮาโมริ ทากาชิ 
* ซาวามูระ โนริทากะ
* ฉ่ำอุรา

## แหล่งข้อมูลอื่น
* คนไทยในการ์ตูนญี่ปุ่น: ฉ่ำอุรา  
* หนังสือการ์ตูนทั้งหมดในประเทศไทย วาดโดย Takashi Hamori ผู้วาด ถึงจะเห่ย แต่ก็สู้นะเฟ้ย

หมวดหมู่:การ์ตูนญี่ปุ่น
หมวดหมู่:มังงะ
หมวดหมู่:อนิเมะและมังงะเกี่ยวกับกีฬา‎
หมวดหมู่:การ์ตูนญี่ปุ่นแนวศิลปะการต่อสู้
อเลกซ์ เมอราซ

**อเลกซ์ เมอราซ** () เกิดเมื่อวันที่ 10 มกราคม ค.ศ. 1985 เป็นนักแสดงชาวอเมริกัน นักแสดงศิลปะการต่อสู้ป้องกันตัว เป็นที่รู้จักในฐานะนักแสดงในบทพอล ในฝูงหมาป่าในภาพยนตร์ *[[New Moon (2009 film)|New Moon]]* ภาพยนตร์ภาคต่อของ *[[Twilight (2008 film)|Twilight]]*. 

เมอราซเคยกล่าวว่าเขามีเชื้อสายชนพื้นเมืองเม็กซิโกคนเผ่า P'urhépecha เขาศึกษาที่ New School for the Arts และอยากจะเป็นจิตรกร นักเขียนภาพ เขาแต่งงานกับภรรยาชาวเวียดนาม-อเมริกัน ชื่อคิม มีบุตรชายด้วยกัน ชื่อ โซมัก

## ผลงาน

## อ้างอิง

## แหล่งข้อมูลอื่น
* 
*Alex Meraz's official Twitter account

หมวดหมู่:นักแสดงอเมริกัน
หมวดหมู่:บุคคลจากรัฐแอริโซนา
รัฐซานลุยส์โปโตซี

**ซานลุยส์โปโตซี** () เป็นรัฐในประเทศเม็กซิโก มีพื้นที่ 24,266 ตร.ไมล์ (62,849 ตร.กม.) อยู่ในส่วนกลางของประเทศ ติดกับรัฐโกอาวิลาทางทิศเหนือ ติดกับรัฐนวยโบเลออนทางทิศตะวันออกเฉียงเหนือ ติดกับรัฐตาเมาลิปัสทางทิศตะวันออก ติดกับรัฐเบรากรุซทางทิศตะวันออก ติดกับรัฐอิดัลโก รัฐเกเรตาโร รัฐกัวนาฮัวโตทางทิศใต้ และติดกับรัฐซากาเตกัสทางทิศเหนือ-ตะวันตก รัฐซานลุยส์โปโตซีมีประชากร 2,410,414 คน (ข้อมูลปี 2005)

เมืองหลวงของรัฐคือเมืองซานลุยส์โปโตซี เมืองที่ใหญ่ที่สุดของรัฐรวมถึงเมืองซิวดัดบาเยส มาเตอัวลา และริโอเบร์เด

## อ้างอิง

ซานลุยส์โปโตซี
หมวดหมู่:รัฐและดินแดนที่ก่อตั้งในปี พ.ศ. 2366
หมวดหมู่:รัฐซานลุยส์โปโตซี
ทากานิ เมงุมิ

**ทากานิ เมงุมิ** () เป็นตัวละครจากการ์ตูนญี่ปุ่นเรื่องซามูไรพเนจร ซึ่งผู้แต่งต้องการให้บทบาทของเมงุมิเป็นการ "ละจากการทำความผิด" เนื่องจากเมงุมิเคยผลิตฝิ่นนั้นเอง

## ประวัติ
ทากานิ เมงุมิ เกิดในเดือนธันวาคม พ.ศ. 2400 ตระกูลทากานิของเธอเป็นตระกูลที่สืบทอดการเป็นหมอมาหลายชั่วอายุคนแถบไอซุ (ปัจจุบันคือจังหวัดฟุกุชิมะ) ซึ่งถือเป็นชนชั้นสูงในขณะนั้น ครอบครัวของเธอมีอุดมการณ์ที่มุ่งหมายที่จะรักษาประชาชนทุกคนโดยไม่แบ่งชนชั้น และอุดมการณ์ดังกล่าวกลับสร้างความไม่พอใจกับกลุ่มซามูไรนัก บิดาของเธอคือทากานิ ริวเซ ได้ไปยังนะงะซะกิเพื่อจะไปศึกษาการแพทย์แผนตะวันตก ได้ละทิ้งครอบครัวไว้ทีไอซุ ทั้งนี้ครอบครัวของเขาได้รับการอนุญาตให้เป็นแพทย์ในสนามรบ แต่ริวเซถูกสังหารในเวลาต่อมา ส่วนแม่และพี่ชายอีกสองคนของเมงุมิหายสาบสูญไป

ผลของสงครามทำให้ตระกูลทากานิล่มสลาย เหลือเธอเพียงคนเดียวที่รอดชีวิต แต่ความที่เมงุมิได้เรียนรู้ด้านสมุนไพรและการแพทย์แผนตะวันตก (รังงุกุ) และด้วยความที่เธอต้องการเป็นแพทย์อย่างเปี่ยมล้นเมงุมิได้กลายเป็นคนของทาเคดะ คันริว เพราะไปเป็นผู้ช่วยหมอคนหนึ่งที่ผลิตฝิ่นให้กับคันริว หลังจากหมอคนนั้นเสียชีวิต เมงุมิจึงเป็นคนเดียวที่รู้กรรมวิธีการผลิตฝิ่น เธอจึงถูกคันริวบังคับให้ผลิตฝิ่นใยแมงมุม และจะลักลอบขายฝิ่นชนิดดังกล่าวในแถบโตเกียว 

เธออดทนมีชีวิตเพราะมีความหวังที่จะได้พบกับครอบครัวของเธอที่หายสาบสูญไปเมื่อครั้งเกิดสงคราม เมงุมิหาโอกาสหนีจากคันริวจนได้พบกับพวกเคนชิน และได้กลายเป็นผู้ช่วยเหลือคนสำคัญของเคนชิน คอยรักษาบาดแผลของเคนชินและเพื่อน ๆ ที่บาดเจ็บจากการต่อสู้ เมงุมิเป็นอีกคนที่หลงรักเคนชิน ก่อนที่จะมีความสัมพันธ์พิเศษกับซาโนะสุเกะในเวลาต่อมา

เมงุมิมักจะมีหูจิ้งจอกโผล่ออกมา ซึ่งสอดคล้องกับฉายาของเธอคือ *สุนัขจิ้งจอก* (คิสึเนะ) ซาโนะสึเกะจึงมักเรียกเธอว่า *ยายจิ้งจอก* (คิสึเนะอนนะ) หรือแม้แต่ยาฮิโกะและคาโอรุก็เรียกเธอด้วยชื่อนี้บ้างบางครั้ง เมงุมิจึงถูกเปรียบเทียบว่าเป็น "สุนัขจิ้งจอก" มาตลอดเรื่อง

## อ้างอิง

หมวดหมู่:ตัวละครอนิเมะและมังงะที่ปรากฏตัวครั้งแรกในปี พ.ศ. 2537
หมวดหมู่:ตัวละครในซามูไรพเนจร
หมวดหมู่:ตัวละครที่เป็นแพทย์
หมวดหมู่:ตัวละครที่อยู่ในยุคเมจิ
หมวดหมู่:ตัวละครชาวญี่ปุ่นในอนิเมะและมังงะ
หมวดหมู่:ตัวละครหญิงในอนิเมะและมังงะ
กีฬาภูมิภาคเอเชียใต้ 1984

**กีฬาภูมิภาคเอเชียใต้ 1984** เป็นการแข่งขันกีฬาภูมิภาคเอเชียใต้ ครั้งที่ 1 จัดขึ้นที่กาฐมาณฑุ ประเทศเนปาล ซึ่งมีประเทศเข้าร่วมการแข่งขันทั้งสิ้น 7 ประเทศ

## ประเทศที่เข้าร่วมการแข่งขัน
*  (เจ้าภาพ)
* 
* 
* 
* 
* 
*  มัลดีฟส์

## สรุปเหรียญการแข่งขัน

## ดูเพิ่ม
* เอเชียนเกมส์

## อ้างอิง

หมวดหมู่:กีฬาภูมิภาคเอเชียใต้
จิน โหย่วจือ

**จิน โหย่วจือ** (; 17 สิงหาคม พ.ศ. 2461 — 10 เมษายน พ.ศ. 2558) หรือ **ผู่เริ่น** เป็นพระโอรสพระองค์ที่ 4 ของไจ้เฟิง และเป็นพระอนุชาต่างมารดาของจักรพรรดิผู่อี๋ซึ่งเป็นจักรพรรดิองค์สุดท้ายของจีนและแมนจูกัว

จิน โหย่วจือ ประสูติที่พระราชวังของเจ้าชายชุนที่ 2 เมื่อวันที่ 21 กันยายน พ.ศ. 2461 มีพระนามเดิมว่า *[[อ้ายซินเจว๋หลัว]] ผู่เริ่น* () มีพี่น้องต่างมารดาที่สำคัญในประวัติศาสตร์จีนอยู่ 2 องค์ คือ อ้ายซินเจว๋หลัว ผู่อี๋ (จักรพรรดิผู่อี๋) และอ้ายซินเจว๋หลัว ผู่เจี๋ย จินทรงได้รับการศึกษาศิลปะที่สืบทอดมา และได้ตั้งโรงเรียนประถมที่พระราชวังของเจ้าชายชุนที่ 2 ในปี พ.ศ. 2490 ด้วยการสนับสนุนของพระบิดา ทรงเป็นผู้อำนวยการขณะที่พระเชษฐภคินีเป็นครูสอนหนังสือ ภายหลังโรงเรียนถูกบริจาคให้กับรัฐบาล แต่ยังคงทรงงานไปเรื่อย ๆ จนเกษียนในปี พ.ศ. 2532 หลังจากเกษียนทรงเขียนและแก้ไขหนังสือเกี่ยวกับประวัติศาสตร์ราชวงศ์ชิงและวรรณกรรม

ทรงเป็นผู้อ้างสิทธิในราชบัลลังก์ของแมนจูกัว ตั้งแต่วันที่ 1 มีนาคม พ.ศ. 2537 จนกระทั่งสิ้นพระชนม์ในวันที่ 10 เมษายน พ.ศ. 2558) ต่อมานาย จิน หยีจ้าง พระบุตรองค์โตของเขาจึงได้รับช่วงในฐานะผู้อ้างสิทธิในราชบัลลังก์ของแมนจูกัวองค์ปัจจุบัน

## พงศาวลี

หมวดหมู่:ผู้อ้างสิทธิในราชบัลลังก์
หมวดหมู่:รัชทายาทผู้มีสิทธิโดยตรงที่ไม่เคยสืบราชสันตติวงศ์
กีฬาภูมิภาคเอเชียใต้ 1995

**กีฬาภูมิภาคเอเชียใต้ 1995** เป็นการแข่งขันกีฬาภูมิภาคเอเชียใต้ ครั้งที่ 7 จัดขึ้นที่เมืองเจนไน ประเทศอินเดีย ในการจัดการแข่งขันครั้งนี้ เป็นการจัดการแข่งขันกีฬาภูมิภาคเอเชียใต้ครั้งที่ 2 ของประเทศอินเดีย ซึ่งมีประเทศเข้าร่วมการแข่งขันทั้งสิ้น 7 ประเทศ ใน 13 ชนิดกีฬา

## ประเทศที่เข้าร่วมการแข่งขัน
*  (เจ้าภาพ)
* 
* 
* 
* 
* 
* 

## สรุปเหรียญการแข่งขัน

## ดูเพิ่ม
* เอเชียนเกมส์
* เอเชียนอินดอร์เกมส์

## อ้างอิง

หมวดหมู่:กีฬาภูมิภาคเอเชียใต้
กีฬาภูมิภาคเอเชียใต้ 2004

**กีฬาภูมิภาคเอเชียใต้ 2004** เป็นการแข่งขันกีฬาภูมิภาคเอเชียใต้ ครั้งที่ 9 จัดขึ้นที่กรุงอิสลามาบาด ประเทศปากีสถาน แต่เดิมมีการจัดการแข่งขันในปี 2001 แต่ปากีสถานมีปัญหากับอินเดีย จึงมีการเลื่อนมาจัดในปี 2004 การแข่งขันครั้งนี้เป็นการแข่งขันกีฬาเอเชียใต้ครั้งที่ 2 ของประเทศปากีสถาน โดยมีประเทศเข้าร่วมการแข่งขันทั้งสิ้น 7 ประเทศ ใน 14 ชนิดกีฬา

## กีฬาที่ใช้ในการแข่งขัน
* 20px กรีฑา
* 20px บาสเก็ตบอล
* 20px มวยสากล
* 20px ฟุตบอล
* 20px ฮ็อกกี้
* 20px ยูโด
* Kabaddi
* 20px ยิงปืน
* 20px ว่ายน้ำ
* 20px เทเบิลเทนนิส
* 20px เทนนิส
* 20px วอลเลย์บอล
* 20px ยกน้ำหนัก
* 20px มวยปล้ำ

## ประเทศที่เข้าร่วมการแข่งขัน
* (เจ้าภาพ)
* 
* 
* 
* 
* 
*  มัลดีฟส์

## สรุปเหรียญการแข่งขัน

## ดูเพิ่ม
* เอเชียนเกมส์
* เอเชียนอินดอร์เกมส์
* กีฬาภูมิภาคเอเชียตะวันตก

หมวดหมู่:กีฬาภูมิภาคเอเชียใต้
ธงชาติโบลิเวีย

**[[ธงชาติ]][[โบลิเวีย]]**ที่ใช้ในปัจจุบันมีลักษณะเป็นธงสี่เหลี่ยมผืนผ้า กว้าง 15 ส่วน ยาว 22 ส่วน ภายในแบ่งเป็นสามแถบตามแนวนอนขนาดเท่ากัน เรียงลำดับจากบนลงล่างเป็นแถบสีแดง สีเหลือง และ สีเขียว. สำหรับธงชาติที่ใช้เป็นธงราชการและธงชัยประจำกองทัพนั้นจะมีการเพิ่มรูปตราแผ่นดินลงบนกลางแถบสีเหลือง (รายละเอียดของตราในธงกองทัพและธงราชการมีความแตกต่างกันเล็กน้อย)  

อนึ่ง แม้ประเทศโบลิเวียจะเป็นประเทศที่ไม่มีทางออกสู่ทะเล แต่โบลิเวียก็มีธงนาวีใช้สำหรับเรือตรวจการณ์ในลำน้ำและทะเลสาบด้วยเช่นกัน ลักษณะของธงนาวีเป็นธงพื้นสีฟ้า มีรูปธงชาติโบลิเวียที่มุมธงบนด้านคันธง ล้อมด้วยรูปดาวห้าแฉกสีเหลืองขนาดเล็ก 9 ดวง และมีรูปดาวห้าแฉกสีเหลืองขนาดใหญ่ที่ด้านชายธง ดวงดาวเล็กทั้งเก้าดวงนั้นเป็นตัวแทนของเขตการปกครองทั้ง 9 เขตของโบลืเวีย ส่วนดาวดวงใหญ่หมายถึงสิทธิของประเทศในเดินเรือในทะเล ซึ่งโบลิเวียได้สูญเสียสิทธิดังกล่าวไปในสงครามแห่งมหาสมุทรแปซิฟิก ในปี ค.ศ. 1884

## รายละเอียด
### การออกแบบ และ สัดส่วน
แบบการสร้างธงชาติ ประกาศใช้ตามคำสั่งศาลสูงสุดหมายเลข 27630 ที่ 2004 โดยกำหนดให้มีอัตราส่วนความกว้างและควมยาวที่ 15:22

ธงชาติและธงที่มีความหมายถึงชาติของโบลิเวียมีอยู่ 4 อย่าง คือ 

# **ธงชาติ** () เป็นธงสำหรับใช้โดยพลเรือน ธงสามสีสามแถบแนวนอน สีแดง-เหลือง-เขียว
# **ธงราชการ** () เป็นธงที่กำหนดให้ใช้ในหน่วยงานราชการ ดดตยเพิ่มตราแผ่นดินที่กลางธง
# **ธงกองทัพ** () มีลักษณะคล้ายกับธงราชการ ตราแผ่นดินที่กลางธงนั้นรองรับด้วยช่อโอลีฟ
# **ธงนาวี** () ลักษณะเป็นธงพื้นสีฟ้า มีรูปธงชาติโบลิเวียที่มุมธงบนด้านคันธง ล้อมด้วยรูปดาวห้าแฉกสีเหลืองขนาดเล็ก 9 ดวง และมีรูปดาวห้าแฉกสีเหลืองขนาดใหญ่ที่ด้านชายธง
# **ธงฉาน** () ลักษณะเป็นธงสี่เหลี่ยมจัตุรัส พื้นในสีเขียว พื้นกลางสีเหลือง พื้นนอกสีแดง

* ธงทหารเรือ

### สีและสัญลักษณ์
รายละเอียดของธงชาติโบลิเวีย, มีความสำคัญอย่างยิ่งต่อการก่อตั้งประเทศ, คำนิยามความหมายตามคำสั่งของศาลสูงสุด เมื่อปี ค.ศ. 1888 ในสมัยของประธานาธิบดี Gregorio Pacheco.

*   &nbsp;**สีแดง**: หมายถึง เลือดเนื้อของเหล่ววีรชน และ ทหารกล้า ที่ต่อสู้เพื่อเอกราชของโบลิเวีย
*   &nbsp;**สีเหลือง**:  หมายถึง ความมั่งคั่งของทรัพยากรแร่ธาตุต่างๆ ที่อยู่ใต้แผ่นดิน.
*   &nbsp;**สีเขียว**: หมายถึง ความอุดมสมบูรณ์ของสินทรัพย์, ความหวัง และ สังคมที่สดใส

ความหมายของสีธงชาติโบลิเวียจากคำนิยามของศาลสูงสุด 2004:





## พัฒนาการ
### สาธารณรัฐโบลีวาร์

* สาธารณรัฐโบลีวาร์ (ค.ศ. 1825–1826)

### ค.ศ. 1826–1831

* (ค.ศ. 1826–1831)

### ค.ศ. 1831–1851

* (ค.ศ. 1831–1851)

### สมาพันธรัฐเปรู-โบลิเวีย

 
* สมาพันธรัฐเปรู-โบลิเวีย (ค.ศ. 1836–1839)

## เพลงธงชาติ
*เพลงธงชาติ* (:) หรือ เพลงสรรเสริญธง เป็นเพลงสำหรับเดินธงระหว่างการเชิญธงชัยเฉลิมพล (ธงศึก) ในพิธีการทางทหาร. เพลงนี้กำเนิดขึ้นเมื่อ 17 สิงหาคม ค.ศ. 1825 เป็นวันธงชาติ เรียกว่า ดีอา เดอ ลา บันเดรา () เรียบเรียงโดย มานูเอล เบนาเวนต์ ประพันธ์บทร้องโดย ริคาร์โด มูเซีย

## ดูเพิ่ม
* ธงในประเทศโบลิเวีย
* ตราแผ่นดินของโบลิเวีย
* เพลงชาติโบลิเวีย

## อ้างอิง

## แหล่งข้อมูลอื่น

*

โบลิเวีย
หมวดหมู่:สัญลักษณ์ของประเทศโบลิเวีย
กีฬาภูมิภาคเอเชียใต้ 2006

**กีฬาภูมิภาคเอเชียใต้ 2006** เป็นการแข่งขันกีฬาภูมิภาคเอเชียใต้ ครั้งที่ 10 จัดขึ้นที่เมืองโคลัมโบ ประเทศศรีลังกา ซึ่งประเทศอัฟกานิสถานได้เข้าร่วมการแข่งขันกีฬาเอเชียใต้ครั้งนี้เป็นครั้งแรก และครั้งนี้ ยังเป็นการจัดการแข่งขันกีฬาเอเชียใต้ครั้งที่ 2 ของประเทศศรีลังกา ซึ่งจัดขึ้นในระหว่างวันที่ 18-28 สิงหาคม พ.ศ. 2549 มีประเทศเข้าร่วมการแข่งขันทั้งสิ้น 8 ประเทศ ใน 20 ชนิดกีฬา

## ประเทศที่เข้าร่วมการแข่งขัน
thumb|right|ประเทศที่เข้าร่วมในการแข่งขันกีฬาภูมิภาคเอเชียใต้ 2006
* (86)
* (192)
* (54)
* (293)
* (59)
* (216)
* (288)
* (366) (เจ้าภาพ)

## สรุปเหรียญการแข่งขัน

## ดูเพิ่ม
* เอเชียนเกมส์
* เอเชียนอินดอร์เกมส์

## อ้างอิง

หมวดหมู่:กีฬาภูมิภาคเอเชียใต้
กีฬาภูมิภาคเอเชียใต้ 2010

**กีฬาภูมิภาคเอเชียใต้ 2010** เป็นการแข่งขันกีฬาเอเชียใต้ ครั้งที่ 11 จะมีการจัดขึ้นที่กรุงธากา ประเทศบังกลาเทศ ระหว่างวันที่ 29 มกราคม - 9 กุมภาพันธ์ พ.ศ. 2553 การแข่งขันครั้งนี้ เป็นการจัดการแข่งขันกีฬาเอเชียใต้ครั้งที่ 3 ของประเทศบังกลาเทศ ซึ่งคาดว่าจะมีนักกีฬามากกว่า 2,000 คน จาก 8 ประเทศ ใน 23 ชนิดกีฬา

## ประเทศที่เข้าร่วมในการแข่งขัน
thumb|right|150px|ประเทศที่เข้าร่วมในการแข่งขันกีฬาภูมิภาคเอเชียใต้ 2010

*  (เจ้าภาพ)
* 
* 
* 
* 
* 
* 
* 

## สรุปเหรียญการแข่งขัน

## ดูเพิ่ม
* เอเชียนเกมส์
* กีฬาภูมิภาคเอเชียตะวันตก

## อ้างอิง

หมวดหมู่:กีฬาภูมิภาคเอเชียใต้
ภาคเสริม

[200px|right|thumb|ภาคเสริมของเกม[เดอะซิมส์ 2]]
**ภาคเสริม** หรือ **ชุดเสริม** () เป็นการเพิ่มคุณลักษณะของเกมประเภทอาร์พีจี วิดีโอเกม หรือเกมที่เล่นบนโต๊ะให้กับเกมที่มีอยู่แล้ว การเพิ่มคุณลักษณะดังกล่าวได้แก่การเพิ่มอาวุธ วัตถุต่าง ๆ หรือขยายเนื้อเรื่องในเกมให้กับเกมที่ได้มีการวางจำหน่ายไปแล้ว ผู้พัฒนาเกมที่เล่นบนโต๊ะมักจะพัฒนาภาคเสริมของเกมบนโต๊ะด้วยตนเอง แต่ผู้พัฒนาเกมประเภทอาร์พีจีหรือวิดีโอเกมอาจไม่ได้พัฒนาภาคเสริมด้วยตนเอง แต่อาจเซ็นสัญญาให้บริษัทอื่นเป็นผู้พัฒนาภาคเสริม ทั้งนี้ บางเกมผู้พัฒนาเกมต้นฉบับอาจพัฒนาภาคเสริมด้วยตนเองก็ได้ เช่น วอร์คราฟต์ 3: บัลลังก์น้ำแข็ง ภาคเสริมที่พัฒนามาจาก วอร์คราฟต์ 3: เรนออฟเคออส ซึ่งทั้งสองภาคพัฒนาโดย Blizzard Entertainment 

ภาคเสริมของเกมกระดานและเกมอาร์พีจี เริ่มมีการทำการตลาดตั้งแต่ช่วงต้นของยุค 1970

## เกี่ยวกับภาคเสริม
ราคาของภาคเสริมเมื่อเทียบกับเกมภาคหลักจะมีราคาถูกกว่า ทั้งนี้ การจะใช้ภาคเสริมนั้นจำเป็นต้องมีเกมภาคหลัก เนื่องจากเกมภาคเสริมโดยมากแล้วจะมีเพียงเนื้อหาที่เพิ่มมาจากเกมภาคหลักเท่านั้น เกมหลักบางเกมที่มีหลายภาคเสริม เมื่อมีการนำมาจำหน่ายในภายหลัง มักจะขายภาคเสริมที่เคยออกมาก่อนหน้านี้คู่ไปกับเกมภาคหลัก เช่น เดอะซิมส์ดีลักซ์ซึ่งขายเกมเดอะซิมส์ คู่กับ เดอะซิมส์ สร้างชีวิต ลิขิตฝัน ซึ่งทำให้เนื้อหาในเกมมีความหลากหลายกว่าเกมต้นฉบับสำหรับผู้เล่นใหม่ และเมื่อถึงเวลาที่เกมหมดอายุขัย ผู้สร้างเกมก็มักจะออกเวอร์ชัน "โกลด์" หรือ " คอมพลีท" (ในไทยมักใช้ว่า "ชุดนักสะสม") ซึ่งประกอบไปด้วยตัวเกมหลักและภาคเสริมของตัวเกมทุกภาคที่ออกมาสำหรับเกมนั้น
## ภาคเสริมเอกเทศ
ภาคเสริมบางภาคไม่จำเป็นต้องมีเกมภาคหลักก็สามารถเล่นได้ เช่น ฮาล์ฟ-ไลฟ์ ภาคบลูชิฟต์ (Half-Life: Blue Shift) หรือโซนิคแอนด์นัคเคิลส์ (Sonic & Knuckles) ภาคเสริมของโซนิคเดอะเฮดจ์ฮ็อก ในบางกรณี เกมภาคเสริมบางภาคอาจมีเกมภาคหลักบรรจุมาด้วย เช่น คอมมานด์ & คองเคอร์ 3: เคนแรธ สำหรับระบบปฏิบัติการวินโดวส์ จำเป็นต้องมี คอมมานด์ & คองเคอร์ 3: ไทบีเรียมวอร์ส ตัวหลักก่อนถึงจะเล่นได้ แต่สำหรับเครื่องเล่น เอกซ์บอกซ์ 360 ได้รวมสิ่งของจากภาคไทบีเรียมวอร์สภาคหลักมารวมกับภาคเสริมไว้แล้ว จึงไม่จำเป็นต้องมีภาคหลักในการเล่น เป็นต้น

หมวดหมู่:วิดีโอเกม
หมวดหมู่:ภาคเสริม
หมวดหมู่:คำศัพท์วิดีโอเกม
หมวดหมู่:การพัฒนาวิดีโอเกม
โรงเรียนสิริรัตนาธร

**โรงเรียนสิริรัตนาธร** (อังกฤษ: Sirirattanathorn School อักษรย่อ : ส.ร.ธ. / S.R.T.) เป็นโรงเรียนมัธยมศึกษาประเภทสหศึกษา และเป็นส่วนราชการสังกัดสำนักงานเขตพื้นที่การศึกษามัธยมศึกษา  เขต 2 สำนักงานคณะกรรมการการศึกษาขั้นพื้นฐาน กระทรวงศึกษาธิการ อยู่ในเครือข่ายนวสิรินครินทร์

## คณะสีในโรงเรียน
* ██ คณะพุทธรักษา (สีแดง)
* ██ คณะราชพฤกษ์ (สีเหลือง) 
* ██ คณะจามจุรี (สีชมพู)
* ██ คณะมุจลินทร์ (สีเขียว)
* ██ คณะราชาวดี (สีฟ้า)

## ประวัติ
โรงเรียนสิริรัตนาธร เดิมมีชื่อว่า โรงเรียนยาสูบวิทยานุเคราะห์ เป็นโรงเรียนเอกชนที่ก่อตั้งโดย โรงงานยาสูบ กระทรวงการคลัง โดยมีวัตถุประสงค์ในการจัดตั้งเพื่ออำนวยความสะดวกและเป็นสวัสดิการทางการศึกษาแก่บุตรหลานของพนักงานโรงงานยาสูบ ที่มีบ้านพักอาศัยอยู่ในหมู่บ้าน ซึ่งเป็นที่จัดสรรของโรงงานยาสูบ ซอยอุดมสุข 30 ถนนอุดมสุข แขวงบางนาเหนือ เขตบางนา กรุงเทพมหานคร
* **10 เมษายน พ.ศ. 2503** ได้อนุมัติให้จัดตั้งขึ้น บนเนื้อที่ 11 ไร่ 1 งาน 65 ตารางวา

* **17 พฤษภาคม พ.ศ. 2503** เปิดทำการสอน ในระยะแรกเปิดสอนในระดับชั้นประถมศึกษาปีที่ 1 - ชั้นประถมศึกษาปีที่ 4 
* **ปีการศึกษา 2513** ขยายการศึกษาการสอนถึงชั้นมัธยมศึกษาปีที่ 3 
* **1 ตุลาคม พ.ศ. 2527** ได้มอบโอนโรงเรียนให้กับกระทรวงศึกษาธิการเพื่อเปิดเป็นโรงเรียนรัฐบาล ระดับมัธยมศึกษา กรมสามัญศึกษา เปิดสอนในระดับชั้นมัธยมศึกษาปีที่ 1 
* **ปีการศึกษา 2532** เริ่มตัดชั้นประถมศึกษาออก ปีละระดับชั้น จนหมดชั้นประถมศึกษาและมีการเรียนการสอนระดับชั้นมัธยมศึกษา 1 จนถึงระดับ ชั้นมัธยมศึกษาปีที่ 6
* **4 เมษายน พ.ศ. 2537 **สมเด็จพระเทพรัตนราชสุดาฯ สยามบรมราชกุมารี ทรงพระกรุณาโปรดเกล้าฯ พระราชทานนามโรงเรียนใหม่ว่า **"โรงเรียนสิริรัตนาธร"** อันมีความหมายว่า โรงเรียนที่ทรงไว้ซึ่งความรุ่งเรืองเป็นมิ่งมงคล
* **ปีการศึกษา 2553** สมเด็จพระเทพรัตนราชสุดาฯ สยามบรมราชกุมารี ทรงพระกรุณาโปรดเกล้าฯ พระราชทานนามอาคารเรียนหลังใหม่ว่า **"อาคารสิริรัตนาคาร"**

## อาคารสถานศึกษา
*โรงเรียนมีอาคารเรียนและอาคารประกอบ
*อาคารเรียน 5 หลัง
อาคาร 1 แบบพิเศษ (พ.575) เป็นตึก 5 ชั้น จำนวน 25 ห้อง อาคาร 2 แบบพิเศษ (พ.575) เป็นตึก 5 ชั้น จำนวน 30 ห้อง อาคาร 3 แบบพิเศษ (พ.575) เป็นตึก 5 ชั้น จำนวน 20 ห้อง อาคาร 4 เป็นอาคารอเนกประสงค์จำนวน 3 ชั้น หอประชุมจัดเป็นห้องเรียน 2 ห้อง และ สำนักงานกลุ่มสาระอีก 1 ห้อง อาคาร 5 (อาคารสิริรัตนาคาร) แบบพิเศษ (พ.575) เป็นอาคารเรียนตึก 5 ชั้น จำนวน 25 ห้อง อาคารประกอบเป็น อาคารหลวงพ่อคูณ 1 หลัง เป็นสำนักงานกลุ่มบริหารงานทั่วไป งานกิจการนักเรียน และห้องพักครูเวร

## รายนามผู้บริหารโรงเรียน
 

## อ้างอิง

* เว็บไซค์โรงเรียนสิริรัตนาธร 
* http://www.srt.ac.th/history.html 
* http://www.srt.ac.th/big_srt.html 
* สมาคมผู้ปกครองและครูโรงเรียนสิริรัตนาธร

## แหล่งข้อมูลอื่น
* เว็บไซค์อย่างเป็นทางการ 

หมวดหมู่:โรงเรียนในเขตบางนา
หมวดหมู่:โรงเรียนที่ก่อตั้งในปี พ.ศ. 2537
หมวดหมู่:โรงเรียนที่มีอัตราการแข่งขันสูง
หมวดหมู่:โรงเรียนเฉลิมพระเกียรติ
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษากรุงเทพมหานคร เขต 2
กระรอกหลากสี

**กระรอกหลากสี** (อังกฤษ: Finlayson's squirrel, Variable squirrel; ) สัตว์ฟันแทะชนิดหนึ่ง เป็นกระรอกชนิดหนึ่ง ที่สามารถพบได้ทั่วไปในภูมิภาคอินโดจีนจนถึงสิงคโปร์ สามารถพบได้ทั่วไปทั้งในตัวเมืองและในป่าเขาต่าง ๆ มีความหลากหลายทางสีสันเป็นอย่างยิ่ง โดยมากจะเป็นสีขาวครีมปนเหลืองอ่อน จนถึงสีแดงหรือสีดำทั้งตัว หรือบางตัวอาจมีหลายสีในตัวเดียวกัน

จัดเป็นกระรอกขนาดกลาง มีขนาดความยาวตั้งแต่หัวจรดโคนหาง 21–22 เซนติเมตร ความยาวหาง 22.5–24 เซนติเมตร ออกหากินในเวลาเช้าตรู่และพลบค่ำ นอนหลับพักผ่อนตามพุ่มใบไม้ ทำรังคล้ายรังนกด้วยกิ่งไม้เล็ก ๆ รูปทรงยาวอยู่ตามปลายกิ่งไม้ ตัวเมียมีเต้านม 2 คู่ ออกลูกครั้งละ 2 ตัว

ด้วยความหลากหลายทางสีสันและความกว้างขวางในพื้นที่กระจายพันธุ์ ทำให้มีชนิดย่อยถึง 16 ชนิด เช่น *C. f. floweri* ที่สามารถพบได้ในพื้นที่กรุงเทพมหานครตามสวนหรือสวนสาธารณะ, *C. f. bocourti* ที่มีสีขาวตลอดทั้งตัว พบมากในป่าสะแกราช  จังหวัดนครราชสีมา และ *[[Callosciurus finlaysonii boonsongi|C. f. boonsongi]]* พบมากตามป่าแถบภาคอีสาน ซึ่งตั้งชื่อชนิดย่อยเพื่อเป็นเกียรติแด่ นายแพทย์บุญส่ง เลขะกุล

สถานะการอนุรักษ์ในประเทศไทย เป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2535 แต่ก็มีการนิยมซื้อขายและเลี้ยงเป็นสัตว์เลี้ยงด้วยเช่นกัน

## อ้างอิง
* สัตว์ป่าที่ตั้งชื่อเป็นเกียรติแก่ นายแพทย์บุญส่ง เลขะกุล 
* สัตว์ป่าคุ้มครอง

## แหล่งข้อมูลอื่น

หมวดหมู่:สกุลกระรอกหลากสี
หมวดหมู่:สัตว์ป่าคุ้มครอง
แกรนด์เธฟต์ออโต: เอพิโสดฟอร์มลิเบอร์ตีซิตี

***แกรนด์เธฟต์ออโต: เอพิโสดฟอร์มลิเบอร์ตีซิตี*** () เป็นชุด ภาคเสริม ที่รวบรวมตอนพิเศษของเกม *[[แกรนด์เธฟต์ออโต IV]]* ซึ่งภายในแผ่นจะประกอบไปด้วย *[[แกรนด์เธฟต์ออโต IV: เดอะลอสต์แอนด์แดมด์|เดอะลอสต์แอนด์แดมด์]]* และ *[[แกรนด์เธฟต์ออโต: เดอะบัลลาดออฟเกย์ โทนี|เดอะบัลลาดออฟเกย์ โทนี]]*  ซึ่งออกมาพร้อมกับภาคเสริม  *เดอะ บัลลาด ออฟ เกย์ โทนี่* ปล่อยให้ดาวน์โหลดผ่าน Xbox LIVE Marketplace เมื่อวันที่ 29 ตุลาคม พ.ศ. 2552 สำหรับเครื่องเล่น เอกซ์บอกซ์ 360 และวางจำหน่ายในวันที่ 13 เมษายน พ.ศ. 2553 สำหรับระบบปฏิบัติการ วินโดวส์ และเครื่องเล่น เพลย์สเตชัน 3 ไม่จำเป็นต้องมีเกม *แกรนด์เธฟต์ออโต IV* ภาคหลักในการเล่น ต้องมีบัญชีของ  Xbox Live หรือ PSN ก่อนถึงจะเล่นได้ (ไม่รวมไปถึงการเล่นหลายคนผ่านระบบออนไลน์) สำหรับในชุดนี้สามารถเล่นได้จากแผ่น และไม่จำเป็นต้องดาวน์โหลดมาเก็บในฮาร์ดดิสก์ถึงจะเล่นได้ เช่น ภาคเสริมของเครื่องเล่น เอกซ์บอกซ์ 360 ที่ในอดีตจำเป็นต้องดาวน์โหลดมาไว้ในเครื่องก่อนถึงจะเล่นได้ เป็นต้น

## สิ่งที่มีอยู่ในภาคเสริม
### เดอะลอสต์แอนด์แดมด์

*เดอะลอสต์แอนด์แดมด์* () มีคุณสมบัติภายในเกมเหมือนกับ *[[แกรนด์เธฟต์ออโต IV]]* ภาคหลัก โดยในภาคนี้ได้ทำการเพิ่มอาวุธใหม่ ไม่ว่าจะเป็น  เครื่องยิงลูกจรวดอาร์พีจิ, ปืนพก อัตโนมัติ เป็นต้น รวมไปถึงยานพาหนะแบบใหม่ เช่น รถมอเตอร์ไซค์ที่สร้างโดยจอห์นนี่  ผู้เล่นสามารถโทรศัพท์ไปหาพวก "เดอะ ลอสท์" เพื่อขอความช่วยเหลือได้

### เดอะบัลลาดออฟเกย์ โทนี

*เดอะบัลลาดออฟเกย์ โทนี* มีตัวละครหลักคนใหม่ Luis Fernando Lopez ผู้เป็นบอดี้การ์ดของ Anthony "Gay Tony" Prince คุณสมบัติคล้าย ๆ "แกรนด์เธฟต์ออโต IV" แต่จะเพิ่มสิ่งใหม่ ๆ เข้ามาเช่น อาวุธใหม่ ไม่ว่าจะเป็น ปืนพก Luger AA-12 P90 Uzi ทอง และอื่นๆ คลับ Maisonette 9 รวมไปถึงยานพาหนะใหม่ เช่น เฮลิคอปเตอร์ Buzzard หรือรถของพวก NOOSE (APC)"

## อ้างอิง

## แหล่งข้อมูลอื่น
* 
*

หมวดหมู่:วิดีโอเกมที่ออกวางจำหน่ายในปี พ.ศ. 2552
หมวดหมู่:วิดีโอเกมโอเพนเวิลด์
หมวดหมู่:เกมสำหรับวินโดวส์
หมวดหมู่:เกมสำหรับเพลย์สเตชัน 3
หมวดหมู่:เกมสำหรับเอกซ์บอกซ์ 360
หมวดหมู่:วิดีโอเกมที่พัฒนาขึ้นในสหราชอาณาจักร
หมวดหมู่:วิดีโอเกมที่มีฉากในสหรัฐ
หมวดหมู่:แกรนด์เธฟต์ออโต
สาธารณรัฐตาตาร์สตาน

**ตาตาร์สตาน** (; ) หรือชื่อทางการว่า **สาธารณรัฐตาตาร์สตาน** (; ) เป็นหนึ่งในเขตการปกครองรูปแบบสาธารณรัฐของประเทศรัสเซีย ตั้งอยู่ในเขตสหพันธ์วอลกา เมืองหลวงและเมืองที่ใหญ่ที่สุดคือคาซัน ซึ่งเป็นศูนย์กลางทางวัฒนธรรมที่สำคัญของรัสเซีย แหล่งความมั่งคั่งหลักของภูมิภาคนี้คือน้ำมันและอุตสาหกรรมปิโตรเคมีที่แข็งแกร่ง

สาธารณรัฐนี้มีพรมแดนติดกับแคว้นคีรอฟ อูลยานอฟสค์ ซามารา และโอเรนบุร์ก รวมถึงสาธารณรัฐมารีเอล อุดมูร์เตีย ชูวาเชีย และบัชคอร์โตสตาน ตาตาร์สตานมีความผูกพันทางวัฒนธรรม ภาษา และชาติพันธุ์อย่างแน่นแฟ้นกับบัชคอร์โตสตาน ซึ่งเป็นประเทศเพื่อนบ้านทางตะวันออก ซึ่งเป็นสาธารณรัฐของรัสเซียเช่นกัน ตาตาร์สตานครอบคลุมพื้นที่กว่า 68,000 ตารางกิโลเมตร (26,000 ตารางไมล์) คิดเป็นร้อยละ 0.4 ของพื้นที่ทั้งหมดของประเทศ จากการสำรวจสำมะโนประชากร ค.ศ. 2021 ประชากรของตาตาร์สตานอยู่ที่ 4,004,809 คน

รัฐที่มีการจัดตั้งอย่างเป็นระบบที่เก่าแก่ที่สุดเท่าที่ทราบภายในเขตแดนของตาตาร์สตานคือรัฐวอลกาบอลการ์ ซึ่งรับเอาศาสนาอิสลามเข้ามาใน ค.ศ. 922 การเฉลิมฉลองนี้จัดขึ้นเป็นประจำทุกปีในเมืองบอลการ์ รัฐที่สืบทอดต่อมาคือโกลเดนฮอร์ดและรัฐข่านแห่งคาซัน จนกระทั่งในปี ค.ศ. 1920 จึงมีการก่อตั้งรัฐของชาวตาตาร์ถัดมาคือสาธารณรัฐปกครองตนเองสังคมนิยมโซเวียตตาตาร์ (Tatar ASSR) และต่อมาได้กลายเป็นสาธารณรัฐตาตาร์สตานในปัจจุบันเมื่อ ค.ศ. 1992 ตาตาร์สตานเป็นภูมิภาคสำคัญของรัสเซียที่เชื่อมโยงกับโลกอิสลาม ความสัมพันธ์นี้มุ่ง "ทั้งเป้าหมายนโยบายต่างประเทศของรัฐบาลกลางและความปรารถนาในท้องถิ่นเพื่อให้ได้รับการยอมรับในระดับนานาชาติ"

## อ้างอิง

ตาตาร์สตาน
หมวดหมู่:รัฐและดินแดนที่ก่อตั้งในปี พ.ศ. 2463
สาธารณรัฐตาตาร์สตาน
รายชื่อบทใน คุณครูจอมเวท เนกิมะ!

รายชื่อบทในมังงะ รวบรวมบทและเนื้อหาของหนังสือในเล่มของ เรื่อง คุณครูจอมเวท เนกิมะ! 
## รายชื่อบท

## ดูเพิ่ม
*ตัวละครจากเรื่อง คุณครูจอมเวท เนกิมะ!
*รายชื่อตอนในคุณครูจอมเวท เนกิมะ!

## อ้างอิง

## แหล่งข้อมูลอื่น
* 
* 

หมวดหมู่:คุณครูจอมเวท เนกิมะ!
กระรอกสามสี

**กระรอกสามสี** (อังกฤษ: Prevost's squirrel, Asian tri-colored squirrel) กระรอกชนิดหนึ่ง มีชื่อวิทยาศาสตร์ว่า *Callosciurus prevostii* จัดเป็นกระรอกขนาดกลาง มีความยาวของลำตัวประมาณ 25 เซนติเมตร หาง 27 เซนติเมตร มีลักษณะเด่นที่สีของขนคลุมตัวโดยขนที่หูหลังและหัวมีสีดำ ขนหางครึ่งหนึ่งเป็นสีดำ ส่วนครึ่งปลายหางมีสีน้ำตาล ขนท้องและขามีสีแดงปนน้ำตาลแก่ ขนที่โคนขาหลังด้านบนมีสีขาวหว่างขนหลังสีดำกับขนท้องสีน้ำตาลปนแดง มีแถบสีขาวพาดจากโคนขาหลังไปยังขาหน้าส่วนบน ใบหน้าด้านข้าง และที่จมูกมีขนสีเทาดำ ทำให้ดูคล้าย กระรอกหลากสี (*C. finlaysonii*) ซึ่งเป็นกระรอกที่อยู่ในสกุลเดียวกัน เว้นแต่ตัวเมียของกระรอกสามสีจะมีเต้านม 3 คู่

กระรอกสามสี พบได้ในคาบสมุทรมลายู ตั้งแต่ภาคใต้ของประเทศไทยลงไป พบได้แม้กระทั่งในป่าพรุ เช่น ป่าพรุโต๊ะแดง จังหวัดนราธิวาส โดยมีทั้งหมด 6 ชนิดย่อย กินอาหาร เช่น ผลไม้, แมลง, ไข่นก

ปัจจุบัน กระรอกสามสีเป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2535 แต่ก็มีการนิยมซื้อขายและเลี้ยงเป็นสัตว์เลี้ยงเหมือนกระรอกชนิดอื่น ๆ

## อ้างอิง
* กระรอกสามสี 

## แหล่งข้อมูลอื่น

หมวดหมู่:สกุลกระรอกหลากสี
หมวดหมู่:สัตว์ป่าคุ้มครอง
กระรอกอิรวดี

*ระวังสับสนกับ: [[กระรอกสวน]]*

**กระรอกอิรวดี** หรือ **กระรอกท้องแดง** (อังกฤษ: Belly-banded squirrel, Irrawaddy squirrel; ชื่อวิทยาศาสตร์: *Callosciurus pygerythrus*) เป็นกระรอกชนิดหนึ่ง จัดเป็นกระรอกขนาดกลาง มีความยาวลำตัวประมาณ 21 เซนติเมตร ความยาวหางประมาณ 18 เซนติเมตร น้ำหนักตัวประมาณ 280 กรัม มีสีลำตัวและหางสีน้ำตาล หลังมีแถบสีดำ ส่วนท้องเป็นสีแดง

มีการกระจายพันธุ์ที่ค่อนข้างกว้างขวาง คือ พบตั้งแต่ภูมิภาคเอเชียใต้, ตอนใต้ของจีน, พม่า, ไทย, ลาว, เวียดนามจนถึงคาบสมุทรมลายู มีชนิดย่อย 7 ชนิดด้วยกัน (ดูในเนื้อหา) เป็นกระรอกที่สามารถพบได้ทั่วไปตามพื้นที่สวนหรือสวนสาธารณะในเขตตัวเมืองใหญ่ เช่น กรุงเทพมหานคร ในภูมิภาคเอเชียอาคเนย์พบได้ทุกประเทศ

ไม่ได้เป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535 แต่อย่างใด มีการนิยมซื้อขายและเลี้ยงเป็นสัตว์เลี้ยงเหมือนกระรอกชนิดอื่น ๆ ทั่วไป

## อ้างอิง

## แหล่งข้อมูลอื่น

หมวดหมู่:สกุลกระรอกหลากสี
เควิน รูดอล์ฟ

**เควิน รูดอล์ฟ** () เกิดเมื่อวันที่ 17 กุมภาพันธ์ ค.ศ. 1983 เป็นนักร้อง-นักแต่งเพลงและโปรดิวเซอร์เพลง ชาวอเมริกัน รูดอล์ฟเซ็นสัญญากับค่ายแคชมันนีย์เรเคิดส์/ยูนิเวอร์แซลรีพับบลิก เขาเกิดและโตในนิวยอร์ก เขาทำงานในไมแอมี รัฐฟลอริดา ซิงเกิลแรกเปิดตัวของเขาคือ "Let It Rock" ที่ร่วมงานกับลิล เวย์น ได้รับ 3 แผ่นเสียงทองคำขาวจาก RIAA เมื่อวันที่ 5 พฤษภาคม ค.ศ. 2009 ขึ้นอันดับสูงสุดอันดับ 5 บนชาร์ตบิลบอร์ดฮอต 100 ,อันดับ 5 บนยูเคซิงเกิลส์ชาร์ต, อันดับ 3 บนออสเตรเลียนซิงเกิลส์ชาร์ต และอันดับ 2 บนแคนาเดียนฮอต 100 ซิงเกิลที่ 2 ของเขาชื่อ "Welcome to the World" ติดอันดับ 58 บนบิลบอร์ดฮอต 100

รูดอล์ฟได้ปรากฏตัวและแสดงในรายการ *[[The Jimmy Kimmel Show]]*, *[[Dancing with the Stars]]* และการประกวดมิสยูเอสเอ ปี 2009 และในการแข่งขันเอ็นบีเอออลสตาร์ในปี 2009 และในปี 2009 รูดอล์ฟได้ออกทัวร์ครั้งแรกในสหรัฐอเมริกา มีชื่อทัวร์ว่า "Let It Rock Tour".

## อ้างอิง

หมวดหมู่:นักร้องอเมริกัน
หมวดหมู่:โปรดิวเซอร์เพลงชาวอเมริกัน
หมวดหมู่:นักแต่งเพลงชาวอเมริกัน
หมวดหมู่:บุคคลจากไมแอมี
เอดิตพลัส

**เอดิตพลัส** () คือโปรแกรมแก้ไขข้อความ 32 บิต สำหรับระบบปฏิบัติการไมโครซอฟท์ วินโดวส์ เป็นโปรแกรมสัญชาติเกาหลีใต้ พัฒนาโดย คิม ซังอิล (김상일) จากอีเอส-คอมพิวติง เป็นแชร์แวร์ให้ทดลองใช้งานได้ 30 วัน ซึ่งหากเลยกำหนดแล้วโปรแกรมจะไม่สามารถบันทึกไฟล์ได้

## คุณลักษณะ
โปรแกรมนี้มีเครื่องมือสำหรับโปรแกรมเมอร์อาทิ การเน้นวากยสัมพันธ์ (และรองรับไฟล์วากยสัมพันธ์ที่กำหนดเอง) การแปลงชนิดและการเข้ารหัสไฟล์ การแปลงอักขระจบบรรทัด (ระหว่างรูปแบบวินโดวส์ ลินุกซ์ และแมคอินทอช) นิพจน์ปรกติสำหรับค้นหาและแทนที่ การบันทึกการกดแป้นพิมพ์ การตรวจการสะกด (เฉพาะภาษาอังกฤษสำเนียงอเมริกันและสำเนียงบริเตน) รองรับการแก้ไขยูนิโคดเต็มรูปแบบ ทางลัดแป้นพิมพ์ที่กำหนดเองได้ การเติมข้อความเต็มโดยอัตโนมัติ code folding ฯลฯ สามารถเรียกดูและแก้ไขไฟล์ต่าง ๆ ในแท็บ และมีตัวเรียกดูไฟล์ภายในโปรแกรมนี้ด้วย

โปรแกรมนี้รองรับไฟล์ข้อความได้หลายประเภท เช่น ข้อความธรรมดา เอชทีเอ็มแอล ภาษาซี/ซีพลัสพลัส เพิร์ล พีเอชพี จาวา เจเอสพี จาวาสคริปต์ วีบีสคริปต์ ซีเอสเอส เอกซ์เอ็มแอล ซีชาร์ป นอกจากนี้ยังมีแม่แบบสำหรับเอกสารบางชนิดมาให้ด้วย

## อ้างอิง
* EditPlus Text Editor - Features

## ดูเพิ่ม
* รายชื่อโปรแกรมแก้ไขข้อความ

## แหล่งข้อมูลอื่น
* วิกิของเอดิตพลัส 
* กลุ่มผู้พัฒนาบนยาฮู  

หมวดหมู่:โปรแกรมแก้ไขข้อความ
หมวดหมู่:โปรแกรมแก้ไขเอชทีเอ็มแอล
หมวดหมู่:แชร์แวร์
รายชื่อธงในประเทศโคลอมเบีย

เนื้อหาในหน้านี้แสดงรายการเกี่ยวกับธงต่างๆ ที่ใช้อยู่ใน**[[สาธารณรัฐโคลอมเบีย]]** สำหรับรายละเอียดเกี่ยวกับธงชาติ ดูที่บทความ**[[ธงชาติโคลอมเบีย]]**

## ธงชาติ

## ธงตำแหน่งราชการ

## ธงทหาร
* ธงกองทัพ (23x15px)

* ธงประจำเหล่าทัพ
; กองทัพบกโคลอมเบีย

; กองทัพเรือโคลอมเบีย

; กองทัพอากาศโคลอมเบีย

; ตำรวจแห่งชาติโคลอมเบีย

* โรงเรียน / วิทยาลัยทหาร
; ชั้นสัญญาบัตร

; ชั้นประทวน

## ธงหมายยศ
* กระทรวงกลาโหมโคลอมเบีย

* กองทัพบก

* กองทัพเรือ

; ธงหมายยศนายพลเรือ

; ธงหมายยศผู้บังคับหน่วยกำลังรบ

## ธงกีฬา
; คณะกรรมการโอลิมปิกโคลอมเบีย

; คณะกรรมการพาราลิมปิกโคลอมเบีย

## ธงประจำจังหวัด


ไฟล์:Flag of Amazonas (Colombia).svg|จังหวัดอามาโซนัส
ไฟล์:Flag of Antioquia.svg|จังหวัดอันเตียวเกีย
ไฟล์:Flag of Arauca.svg|จังหวัดอาเรากา
ไฟล์:Flag of Atlántico.svg|จังหวัดอัตลันตีโก
ไฟล์:Flag of Bolívar (Colombia).svg|จังหวัดโบลีบาร์
ไฟล์:Flag of Boyacá Department.svg|จังหวัดโบยากา
ไฟล์:Flag of Caldas.svg|จังหวัดกัลดัส
ไฟล์:Flag of Caquetá.svg|จังหวัดกาเกตา
ไฟล์:Flag of Casanare.svg|จังหวัดกาซานาเร
ไฟล์:Flag of Cauca.svg|จังหวัดเกากา
ไฟล์:Flag of Cesar.svg|จังหวัดเซซาร์
ไฟล์:Flag of Chocó.svg|จังหวัดโชโก
ไฟล์:Flag of Córdoba.svg|จังหวัดกอร์โดบา
ไฟล์:Flag of Cundinamarca.svg|จังหวัดกุนดีนามาร์กา
ไฟล์:Flag of Guainía.svg|จังหวัดไกวย์นีอา
ไฟล์:Flag of Guaviare.svg|จังหวัดกวาเบียเร
ไฟล์:Flag of Huila.svg|จังหวัดวีลา
ไฟล์:Flag of La Guajira.svg|จังหวัดกวาคีรา
ไฟล์:Flag of Magdalena.svg|จังหวัดมักดาเลนา 
ไฟล์:Flag of Meta.svg|จังหวัดเมตา
ไฟล์:Flag of Nariño.svg|จังหวัดนารีโญ
ไฟล์:Flag of Norte de Santander.svg|จังหวัดนอร์เตเดซันตันเดร์
ไฟล์:Flag of Putumayo.svg|จังหวัดปูตูมาโย
ไฟล์:Flag of Quindío.svg|จังหวัดกินดีโอ
ไฟล์:Flag of Risaralda.svg|จังหวัดรีซารัลดา
ไฟล์:Flag of San Andrés y Providencia.svg|จังหวัดซันอันเดรสและโปรบีเดนเซีย
ไฟล์:Flag of Santander (Colombia).svg|จังหวัดซันตันเดร์
ไฟล์:Flag of Sucre (Colombia).svg|จังหวัดซูเกร 
ไฟล์:Flag of Tolima.svg|จังหวัดโตลีมา
ไฟล์:Flag of Valle del Cauca.svg|จังหวัดบาเยเดลเกากา
ไฟล์:Flag of Vaupés.svg|จังหวัดเบาเปส 
ไฟล์:Flag of Vichada.svg|จังหวัดบีชาดา



## พัฒนาการธงชาติ
* ราชอาณาจักรใหม่แห่งนิวกรานาดา, เขตอุปราชแห่งนิวกรานาดา

* กรันโกลอมเบีย

*สาธารณรัฐนิวกรานาดา, สมาพันธรัฐนิวกรานาดา และ สหรัฐนิวกรานาดา
; ธงพลเรือน ธงเรือราษฎร์ (23x15px)

; ธงกองทัพ และ ธงนาวี (23x15px)

* สหรัฐโคลอมเบีย, สาธารณรัฐโคลอมเบีย
; ธงพลเรือน ธงเรือราษฎร์ (23px)

; ธงเรือช่วยรบ และ ธงพาณิชยนาวีซึ่งควบคุมโดยเจ้าหน้าที่กำลังสำรองของกองทัพเรือ (23px)

; ธงนาวี (23px)

## ดูเพิ่ม
* ธงชาติกรันโกลอมเบีย
* ตราแผ่นดินของโคลอมเบีย
* เพลงชาติสาธารณรัฐโคลอมเบีย

## แหล่งข้อมูลอื่น
* 

คโลอมเบีย
หมวดหมู่:สัญลักษณ์ของประเทศโคลอมเบีย
ซอนต็อก มหาราชินีสามแผ่นดิน

**ซอนต็อก มหาราชินีสามแผ่นดิน** ( (*Seondeok Yeowang*) ; ) เป็นละครโทรทัศน์ของประเทศเกาหลีใต้ ซึ่งเป็นละครอิงประวัติศาสตร์ของเกาหลีที่อ้างถึงปฐมราชินีแห่งอาณาจักรซิลลา ที่ชื่อ **ราชินีซอนต็อก** ละครโทรทัศน์เรื่องนี้ฉายทางช่องเอ็มบีซีของประเทศเกาหลีใต้

## เรื่องย่อ

**ราชินีซอนต็อก** กล่าวถึงเรื่องราวขององค์หญิงต๊อกมานที่ถูกทอดทิ้ง ระหกระเหินออกจากวังหลวงด้วยเหตุอันมาจากคำพยากรณ์ที่เป็นอัปมงคล ต้องทุกข์ทรมานแสนสาหัส เผชิญกับการฝ่าฟันแย่งชิงอำนาจในวังหลวงจนกลายเป็น **ปฐมราชินี** แห่ง อาณาจักรซิลลา  **ราชินีซอนต็อก**

โดยเนื้อเรื่องกล่าวถึง **มีซิล** ครองอำนาจล้นฟ้าในวังหลวง พระเจ้าจินพยองและมเหสีมายาให้กำเนิดพระธิดาฝาแฝด สำหรับพระเจ้าจินพยองแล้ว การให้กำเนิดพระธิดาฝาแฝดกับเป็นสิ่งอัปมงคล ด้วยยึดติดคำพยากรณ์ที่ว่า ***ให้กำเนิดลูกสาวฝาแฝด สิ้นชายครองบัลลังก์*** พระเจ้าจินพยองทรงไม่มีทางเลือกจึงจำต้องส่งคนพาต็อกมาน พระธิดาแฝดองค์รองไป จากวังหลวง แต่มิซิลกลับส่งคนไปลอบสังหาร

ในช่วงที่มีซิลมีอำนาจล้นฟ้า **องค์หญิงชอน-มยอง** พระธิดาฝาแฝดองค์โต ซึ่งมีไหวพริบสติปัญญาเฉลียวฉลาดเหนือคนธรรมดาก็ตัดสินใจ เก็บซ่อนอารมณ์ความรู้สึกเอาไว้ไม่ให้มีซิลรู้ แต่ในทุกครั้งที่ประสบวิกฤต ความสามารถและภาวะผู้นำขององค์หญิงชอน-มยองก็ปรากฏออกมาจนสามารถฝ่าฟันวิกฤติ ไปได้ทั้งที่องค์หญิงชอน-มยองและ**คิมยองซู**แต่งงานกันจนมีลูกชายด้วยกันหนึ่งคนชื่อว่า **คิมชุนชู**ก็ตาม แต่ดวงใจขององค์หญิงชอน-มยองกลับปฏิพัทธ์ต่อ**คิมยูซิน** ซึ่งเคยช่วยชีวิตนางมาก่อน

คิมยูซินแม่ทัพแคว้นซิลลามีวรยุทธลึกล้ำ หลังจากที่ช่วยชีวิตองค์หญิงชอน-มยองให้รอดพ้นจาการปองร้ายของมีซิลแล้วก็ได้รู้จักกับต๊อกมาน ในช่วงเวลาที่คิมยูซินให้ความช่วยเหลือองค์หญิงต๊อกมาน สานความฝันที่จะรวบรวมสามาแคว้นเป็นหนึ่งเดียวกันให้กลายเป็นจริงขึ้นมานั่นเอง

คิมยูซินตกหลุมรักองค์หญิงต๊อกมาน กลายเป็นคนที่อยู่เคียงข้างสนับสนุนองค์หญิงต๊อกมานด้วยความภักดี จากความช่วยเหลือของคิมยูซิน ในที่สุดองค์หญิงต๊อกมานก็สามารถโค่นอำนาจของมีซิลลงได้กลายเป็นปฐมราชินี แห่งแคว้นซิลลา

## พระราชประวัติ

ซอนต๊อก มหาราชินีแห่งอาณาจักรชิลลา หนึ่งในสามอาณาจักรของเกาหลี ทรงครองราชย์อยู่ระหว่างปี ค.ศ. 632 - 647 พระองค์ทรงเป็นผู้ปกครองอาณาจักรพระองค์ ที่ 27 แห่งอาณาจักรซิลลา และทรงเป็นราชินีองค์แรกที่ขึ้นครองบัลลังก์ 

พระองค์ทรงสร้าง **หอดูดาว** หรือ **ชอมซองแต** ซึ่งได้รับการบันทึกไว้ว่าเป็นหอดูดาวแห่งแรกในตะวันออกไกล หอดูดาวแห่งนี้ยังคงอยู่ในเมืองหลวงเก่าของซิลลา ที่เมืองคยองจูในประเทศเกาหลีใต้

## รายชื่อนักแสดง

* อี โยวอน รับบท องค์หญิงต๊อกมาน หรือ ราชินีซอนต๊อก
* โก ฮยอนจอง รับบท มีชิล
* ปาร์ค เยจิน รับบท องค์หญิงชอนมยอง
* ออม แทอุง รับบท คิมยูชิน
* คิม นัม-กิล รับบท พีดาม หรือ องค์ชายฮย็องจง

## อ้างอิง

## แหล่งที่มา

* เรื่องย่อ ซอนต็อก มหาราชินีสามแผ่นดิน Queen Seon Deok
* ซอนต๊อก มหาราชินีสามแผ่นดิน  

หมวดหมู่:ละครโทรทัศน์ช่องบริษัทกระจายเสียงและแพร่ภาพมุนฮวา‎
หมวดหมู่:ละครโทรทัศน์เกาหลีใต้ในปี พ.ศ. 2552
หมวดหมู่:ละครโทรทัศน์ภาษาเกาหลี
กระรอกหน้ากระแต

**กระรอกหน้ากระแต** () เป็นกระรอกชนิดหนึ่ง มีชื่อวิทยาศาสตร์ว่า *Rhinosciurus laticaudatus* จัดเป็นสิ่งมีชีวิตเพียงชนิดเดียวเท่านั้นที่อยู่ในสกุล *Rhinosciurus*

กระรอกหน้ากระแต เป็นกระรอกที่มีลักษณะเด่นชัดแตกต่างไปจากกระรอกชนิดอื่น ๆ อย่างเห็นได้ชัด คือ ใบหน้าบริเวณจมูกจะแหลมยาวยื่นออกมาคล้ายสัตว์จำพวกกระแต ซึ่งเป็นสัตว์ในอันดับสัตว์กินแมลง มากกว่าจะเหมือนกระรอกที่เป็นสัตว์ในอันดับสัตว์ฟันแทะ

จัดเป็นกระรอกดินชนิดหนึ่ง มักอาศัยตามลำพังและหากินตามพื้นดิน โดยใช้ลิ้นที่ยาวตวัดกินอาหารได้แก่ แมลงชนิดต่าง ๆ, ไส้เดือนดิน และผลไม้บางชนิด มีหางที่สั้นและเป็นพวงเหมือนขนแปรงขัดขวด ลำตัวสีน้ำตาลเข้ม ใต้ท้องสีขาว มีสีเหลืองแซมบริเวณขอบด้านข้างโดยรอบ ความยาวลำตัว 23 เซนติเมตร ความยาวหางประมาณ 17 เซนติเมตร อาศัยทำรังอยู่ตามโพรงไม้ ตกลูกปีละครั้งเดียว ครั้งละประมาณ 1-2 ตัว

พบกระจายพันธุ์อยู่เฉพาะป่าดิบชื้นในคาบสมุทรมลายูเท่านั้น โดยเฉพาะในบริเวณที่ต่ำโดยเฉพาะในหุบเขาที่มีลำธารน้ำไหล โดยพบตั้งแต่ภาคใต้ของไทยแถบจังหวัดสุราษฎร์ธานีลงไป, มาเลเซีย, สิงคโปร์, บรูไน จนถึงเกาะบอร์เนียว

กระรอกหน้ากระแตเป็นกระรอกที่มีข้อมูลทางวิชาการน้อยมาก ด้วยความที่เป็นกระรอกที่หาได้ยากมากที่สุดชนิดหนึ่ง ในประเทศไทย ถูกขึ้นชื่อเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535 แต่ไม่พบการซื้อขายหรือเลี้ยงเป็นสัตว์เลี้ยงเหมือนกระรอกชนิดอื่นแต่อย่างใด

## อ้างอิง
* กระรอกหน้ากระแต

## แหล่งข้อมูลอื่น

หมวดหมู่:กระรอกดิน
หมวดหมู่:สัตว์ป่าคุ้มครอง